CELEX: 32017R0094
Language: bg
Date: 2017-01-19 00:00:00
Title: Регламент за изпълнение (ЕС) 2017/94 на Комисията от 19 януари 2017 година за налагане на окончателно антидъмпингово мито върху вноса на натриев глюконат с произход от Китайската народна република след провеждане на преразглеждане с оглед на изтичане на срока на действие на мерките съгласно член 11, параграф 2 от Регламент (ЕС) 2016/1036 на Европейския парламент и на Съвета

20.1.2017   
            
            
               BG
            
            
               Официален вестник на Европейския съюз
            
            
               L 16/3
            
         РЕГЛАМЕНТ ЗА ИЗПЪЛНЕНИЕ (ЕС) 2017/94 НА КОМИСИЯТА
   от 19 януари 2017 година
   за налагане на окончателно антидъмпингово мито върху вноса на натриев глюконат с произход от Китайската народна република след провеждане на преразглеждане с оглед на изтичане на срока на действие на мерките съгласно член 11, параграф 2 от Регламент (ЕС) 2016/1036 на Европейския парламент и на Съвета
   ЕВРОПЕЙСКАТA КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) 2016/1036 на Европейския парламент и на Съвета от 8 юни 2016 г. за защита срещу дъмпингов внос от страни, които не са членки на Европейския съюз (1) („основния регламент“), и по-специално член 11, параграф 2 от него,
   като има предвид, че:
   1.   ПРОЦЕДУРА
   
   1.1.   Действащи мерки
   
   
               (1)
            
            
               След провеждането на антидъмпингово разследване („първоначалното разследване“) с Регламент за изпълнение (ЕС) № 965/2010 (2) Съветът наложи окончателно антидъмпингово мито върху вноса на натриев глюконат с CUS (Customs Union and Statistics) номер 0023277-9 и с CAS (Chemical Abstracts Service) регистрационен номер 527-07-1, понастоящем класиран в код по КН ex 2918 16 00 (код по ТАРИК 2918160010) („натриев глюконат“) и с произход от Китайската народна република („КНР“ или „засегнатата държава“).
            
         
               (2)
            
            
               Първоначалните мерки бяха под формата на адвалорно мито в размер на 53,2 %, с изключение на митото за Shandong Kaison Biochemical Co., Ltd (определено на 5,6 %) и за Qingdao Kehai Biochemistry Co., Ltd (определено на 27,1 %).
            
         1.2.   Искане за преразглеждане с оглед на изтичане на срока на действие на мерките
   
   
               (3)
            
            
               След публикуването на известие за предстоящото изтичане на срока на действие (3) на съществуващите мерки, на 1 юли 2015 г. Комисията получи искане за започване на преразглеждане с оглед на изтичане на срока на посочените мерки съгласно член 11, параграф 2 от Регламент (ЕО) № 1225/2009 на Съвета (4).
            
         
               (4)
            
            
               Искането е подадено от двамата производители от Съюза — Jungbunzlauer S.A и Roquette Italia S.p.A. („заявителите“).
            
         
               (5)
            
            
               Искането се основаваше на вероятността изтичането на срока на действие на мерките да доведе до продължаване на дъмпинга и до продължаване или повторно възникване на вредата от него за промишлеността на Съюза.
            
         1.3.   Започване на процедурата
   
   
               (6)
            
            
               На 27 октомври 2015 г. Европейската комисия („Комисията“) започна антидъмпингово разследване по отношение на вноса в Съюза на натриев глюконат с произход от КНР на основание член 11, параграф 2 от Регламент (ЕО) № 1225/2009. Тя публикува известие за започване на процедура в Официален вестник на Европейския съюз
                   (5) („известието за започване на процедура“).
            
         1.4.   Държава аналог
   
   
               (7)
            
            
               В известието за започване на процедура Комисията посочи, че възнамерява да използва Съединените американски щати („САЩ“) като трета държава с пазарна икономика („пазар аналог“) по смисъла на член 2, параграф 7, буква а) от основния регламент, както при първоначалното разследване. Комисията прикани страните да изразят становището си относно целесъобразността на този избор. Никоя от страните не представи такова.
            
         
               (8)
            
            
               Комисията потърси информация относно производители на натриев глюконат в други потенциални държави аналози и се свърза с Канада, Индия, Япония, Пакистан, Сърбия, Южна Африка, Южна Корея, Швейцария и САЩ, като прикани всички известни производители на натриев глюконат в тези държави да предоставят необходимата информация. Едно канадско дружество отговори, като заяви, че не е производител, а търговец на натриев глюконат. Само един американски производител представи отговор на въпросника и прие извършването на контролно посещение.
            
         1.5.   Заинтересовани страни
   
   
               (9)
            
            
               В известието за започване на процедура Комисията прикани заинтересованите страни да се свържат с нея, за да вземат участие в разследването. Освен това Комисията изрично уведоми известните производители от Съюза, известните производители износители, компетентните органи на КНР и известните вносители и ползватели за започването на разследването и ги прикани да вземат участие.
            
         
               (10)
            
            
               На заинтересованите страни беше предоставена възможност да представят писмено становищата си и да поискат да бъдат изслушани в срока, посочен в известието за започване на процедура. На всички заинтересовани страни, които изявиха желание и доказаха, че има конкретни причини да бъдат изслушани, беше разрешено изслушване. На заинтересованите страни беше предоставена и възможността да изразят становището си относно започването на разследването и да поискат да бъдат изслушани от Комисията и/или от служителя по изслушванията при търговските процедури.
            
         а)   
         Изготвяне на извадка
      
   
   
               (11)
            
            
               В известието за започване на процедура Комисията посочи, че може да изготви извадка от заинтересованите страни в съответствие с член 17 от основния регламент.
            
         
      Извадка от производители износители в КНР
   
   
               (12)
            
            
               За да реши дали е необходимо изготвянето на извадка и — ако случаят е такъв — да направи подбор на такава извадка, Комисията поиска от всички известни производители износители в КНР да предоставят информацията, посочена в известието за започване на процедура. Освен това Комисията се обърна към мисията на Китайската народна република в Европейския съюз с молба да посочи и/или да се свърже с други евентуални производители износители, които е възможно да проявят интерес към участие в разследването.
            
         
               (13)
            
            
               Само един производител износител в засегнатата държава предостави поисканата информация и даде съгласието си да бъде включен в извадката. Поради това изготвянето на извадка не бе необходимо.
            
         
      Извадка от вносители
   
   
               (14)
            
            
               За да реши дали е необходимо изготвянето на извадка и — ако случаят е такъв — да направи подбор на такава извадка, Комисията поиска от четиримата известни несвързани вносители да предоставят информацията, посочена в известието за започване на процедура.
            
         
               (15)
            
            
               Двама несвързани вносители предоставиха исканата информация и се съгласиха да бъдат включени в извадката. С оглед на малкия брой Комисията реши, че не е необходимо изготвяне на извадка.
            
         б)   
         Отговори на въпросника
      
   
   
               (16)
            
            
               Комисията изпрати въпросници на двамата производители от Съюза, двамата несвързани вносители, осемте известни ползватели, десет търговци на едро, китайския производител износител, който заяви своя интерес по време на изготвянето на извадката, и един производител от САЩ, които бяха счетени за пазар аналог.
            
         
               (17)
            
            
               Отговори на въпросника бяха получени от двамата производители от Съюза, двамата несвързани вносители, един ползвател, петима търговци на едро, китайския производител износител и производителя от пазара аналог.
            
         в)   
         Контролни посещения
      
   
   
               (18)
            
            
               Комисията потърси и провери цялата информация, която сметна за необходима за определяне на вероятността от продължаване или повторно възникване на дъмпинга и на вредата, както и на интереса на Съюза. В съответствие с член 16 от основния регламент бяха извършени контролни посещения в помещенията на следните дружества:
               
                            
                        
                        
                           Производители от Съюза
                           
                                       —
                                    
                                    
                                       Jungbunzlauer SA, Marckolsheim, Франция и едно свързано дружество
                                    
                                 
                                       —
                                    
                                    
                                       Roquette Italy SpA, Cassano Spinola, Италия
                                    
                                 
                     
                            
                        
                        
                           Вносители
                           
                                       —
                                    
                                    
                                       Ceda Chemicals Limited, Knutsford, Обединено кралство
                                    
                                 
                                       —
                                    
                                    
                                       Norkem Limited, Knutsford, Обединено кралство
                                    
                                 
                     
                            
                        
                        
                           Производител износител в КНР
                           
                                       —
                                    
                                    
                                       Shandong Kaison Biochemical Co., Ltd („SKB“), Rizhao City, Shandong Province, КНР
                                    
                                 
                     
                            
                        
                        
                           Производител в държавата аналог
                           
                                       —
                                    
                                    
                                       PMP Fermentation Products, Inc, Peoria, Съединени американски щати.
                                    
                                 
                     
         1.6.   Разследван период и разглеждан период
   
   
               (19)
            
            
               Разследването на вероятността от продължаване или повторно възникване на дъмпинга и вредата обхвана периода от 1 октомври 2014 г. до 30 септември 2015 г. („разследвания период в рамките на преразглеждането“ или „РПП“). Проучването на тенденциите, които имат значение за оценката на вероятността от продължаване или повторно възникване на вредата, обхвана периода от 1 януари 2012 г. до края на разследвания период в рамките на преразглеждането („разглеждания период“).
            
         2.   РАЗГЛЕЖДАН ПРОДУКТ И СХОДЕН ПPОДУКТ
   
   2.1.   Разглеждан продукт
   
   
               (20)
            
            
               Продуктът, предмет на настоящото преразглеждане, е сух натриев глюконат с CUS (Customs Union and Statistics) номер 0023277-9 и с CAS (Chemical Abstracts Service) регистрационен номер 527-07-1, с произход от Китайската народна република („продуктът, предмет на преразглеждането“ или „натриев глюконат“), понастоящем класиран в код по КН ex 2918 16 00 (код по ТАРИК 2918160010).
            
         
               (21)
            
            
               Сухият натриев глюконат се използва основно в строителната промишленост като забавител на втвърдяването и пластификатор за бетон, в други промишлени сектори — за повърхностна обработка на метали (отстраняване на ръжда, окислявания и мазнини), както и за почистване на бутилки и промишлено оборудване. Продуктът може да се използва и в хранителната и фармацевтичната промишленост.
            
         
               (22)
            
            
               Разглежданият продукт включва няколко вида, определени във въпросника чрез контролни номера на продукта („КНП“). Всеки КНП отчита чистотата, размера на частиците и опаковането, както са определени при първоначалното разследване.
            
         2.2.   Сходен продукт
   
   
               (23)
            
            
               Разследването показа, че сухият натриев глюконат, произвеждан и продаван от промишлеността на Съюза на територията на Съюза, сухият натриев глюконат, произвеждан и продаван на вътрешния пазар на САЩ, които бяха избрани за държава аналог, както е пояснено в съображения 60 — 62, сухият натриев глюконат, произвеждан и продаван на вътрешния пазар на Китай, и сухият натриев глюконат, произвеждан в Китай и продаван за Съюза, имат до голяма степен еднакви основни физически и технически характеристики и видове употреба.
            
         
               (24)
            
            
               Поради това Комисията реши, че тези продукти са сходни продукти по смисъла на член 1, параграф 4 от основния регламент.
            
         3.   ВЕРОЯТНОСТ ОТ ПРОДЪЛЖАВАНЕ ИЛИ ПОВТОРНО ВЪЗНИКВАНЕ НА ДЪМПИНГА
   
   3.1.   Предварителни бележки
   
   
               (25)
            
            
               В съответствие с член 11, параграф 2 от основния регламент бе проверено дали е вероятно изтичането на срока на действие на съществуващите мерки да доведе до продължаване или повторно възникване на дъмпинга.
            
         
               (26)
            
            
               Както е посочено в съображение 13, само един китайски производител износител оказа съдействие при настоящото разследване. Това дружество е осъществило целия внос на натриев глюконат с произход от КНР в Съюза през РПП. Поради това Комисията счете, че има достатъчно информация за оценяването на експортната цена и на дъмпинговия марж по време на РПП (раздел 3.2).
            
         
               (27)
            
            
               Този производител износител обаче е представлявал само между 2 % и 7 % от общия производствен капацитет и само между 5 % и 10 % от общото производство на натриев глюконат в КНР. Освен това, неговият износ за трети държави е бил в диапазона на едва между 23 % и 28 % от общия обем на износа от КНР за трети държави по време на РПП (точният дял на единствения оказал съдействие китайски производител износител в общия обем на китайския производствен капацитет, общото производство и общия обем на износа не може да бъде разкрит поради съображения за поверителност). Поради това, и като се има предвид, че нито един от останалите китайски производители на натриев глюконат в КНР не оказа съдействие, Комисията счете, че не разполага с достатъчно информация за оценката на вероятността от продължаване или повторно възникване на дъмпинг и се наложи да бъдат използвани наличните факти в съответствие с член 18 от основния регламент, с цел да се прецени развитието на вноса, в случай че мерките бъдат отменени (раздел 3.3).
            
         
               (28)
            
            
               Китайските органи бяха надлежно уведомени, че поради ниската степен на съдействие от страна на китайските производители износители, Комисията може да приложи член 18 от основния регламент. Ответни коментари по този въпрос не бяха получени.
            
         
               (29)
            
            
               Констатациите в раздел 3.3 бяха направени въз основа на наличните факти. За тази цел бяха използвани: информацията, предоставена от оказалия съдействие производител износител, искането за преразглеждане с оглед изтичане на срока на действие, твърдението на заявителите, статистически данни на Евростат, данните, събирани от държавите членки съгласно член 14, параграф 6 от основния регламент („базата данни по член 14, параграф 6“), както и публично достъпна информация в интернет (6). Що се отнася до китайската база със статистически данни относно износа, следва да се отбележи, че структурата на кодиране, която се прилага за натриевия глюконат, обхваща и други продукти, които не са предмет на настоящото разследване, и поради това не бе възможно обемът на натриевия глюконат сам по себе си да бъде идентифициран в базата данни. Поради това не бе възможно да се използва този източник на информация.
            
         3.2.   Дъмпингов внос в Съюза през разследвания период в рамките на преразглеждането
   
   3.2.1.   Нормална стойност
   
   
               (30)
            
            
               При първоначалното разследване единственият китайски производител износител, оказал съдействие по време на настоящото разследване (Shandong Kaison Biochemicals или „SKB“), получи третиране като дружество, работещо в условията на пазарна икономика (ТДПИ). Поради това определянето на нормалната стойност за този производител износител беше въз основа на собствените му данни за производството и продажбите.
            
         
               (31)
            
            
               Комисията първо провери дали общият обем на продажбите на вътрешния пазар на оказалия съдействие производител износител е представителен, в съответствие с член 2, параграф 2 от основния регламент. Продажбите на вътрешния пазар са представителни, ако общият обем на продажбите на вътрешния пазар на сходния продукт на независими клиенти за производителя износител е представлявал най-малко 5 % от общия обем на продажбите му на разглеждания продукт за износ за Съюза по време на РПП. Общият обем на продажбите на оказалия съдействие производител износител на сходния продукт на вътрешния пазар е бил представителен.
            
         
               (32)
            
            
               Впоследствие Комисията идентифицира видовете на продукта, продавани на вътрешния пазар, които са идентични или сравними с видовете на продукта, продавани за износ за Съюза.
            
         
               (33)
            
            
               След това Комисията провери дали продажбите на вътрешния пазар на оказалия съдействие производител износител за всеки вид на продукта, както е посочено в съображение 22, който е идентичен или сравним с вид на продукта, продаван за износ за Съюза, са били представителни, в съответствие с член 2, параграф 2 от основния регламент. Продажбите на вътрешния пазар на даден вид на продукта са представителни, ако общият обем на продажбите на вътрешния пазар на този вид на продукта на независими клиенти през РПП представлява поне 5 % от общия обем на продажбите за износ за Съюза. Комисията установи, че за един вид на продукта не е имало продажби на вътрешния пазар поради разлики в опаковките, а за останалите видове на продукта продажбите на вътрешния пазар са били представителни.
            
         
               (34)
            
            
               Като следваща стъпка Комисията определи дела на рентабилните продажби за независими клиенти на вътрешния пазар за всеки вид на продукта през РПП с цел да вземе решение дали да използва действителните продажби на вътрешния пазар за изчисляването на нормалната стойност в съответствие с член 2, параграф 4 от основния регламент.
            
         
               (35)
            
            
               Нормалната стойност се основава на действителната цена за всеки вид на продукта на вътрешния пазар, независимо дали продажбите са рентабилни или не, ако:
               
                           а)
                        
                        
                           обемът на продажбите на вида на продукта, продаван на нетна продажна цена, равна на изчислените производствени разходи или по-висока от тях, представлява повече от 80 % от общия обем на продажбите за този вид на продукта; както и
                        
                     
                           б)
                        
                        
                           среднопретеглената продажна цена на този вид на продукта е равна на производствените разходи за единица продукция или е по-висока от тях.
                        
                     
         
               (36)
            
            
               В този случай нормалната стойност е среднопретеглената стойност на цените на всички продажби на вътрешния пазар на този вид на продукта през РПП.
            
         
               (37)
            
            
               Нормалната стойност е действителната цена на вътрешния пазар за всеки вид на продукта само при рентабилните продажби на вътрешния пазар на видовете на продукта през РПП, ако:
               
                           а)
                        
                        
                           обемът на рентабилните продажби на въпросния вид на продукта представлява 80 % или по-малко от общия обем на продажбите на този вид; или
                        
                     
                           б)
                        
                        
                           среднопретеглената цена на този вид на продукта е по-ниска от производствените разходи за единица продукция.
                        
                     
         
               (38)
            
            
               Анализът на продажбите на вътрешния пазар показа, че между 18 % и 23 % от всички продажби на вътрешния пазар са били рентабилни и че среднопретеглените продажни цени са били по-високи от производствените разходи. Съответно нормалната стойност беше изчислена като среднопретеглена само от рентабилните продажби.
            
         
               (39)
            
            
               За вида на продукта, за който не е имало продажби на вътрешния пазар при обичайни търговски условия, Комисията формира нормалната стойност в съответствие с член 2, параграфи 3 и 6 от основния регламент.
            
         
               (40)
            
            
               Нормалната стойност беше формирана чрез добавяне на посочените по-долу елементи към средните производствени разходи на сходния продукт на оказалия съдействие производител износител през РПП:
               
                           а)
                        
                        
                           среднопретеглените разходи за реализация, общите и административните разходи, направени от оказалия съдействие производител износител при продажбите на вътрешния пазар на сходния продукт, при обичайни търговски условия, през РПП; както и
                        
                     
                           б)
                        
                        
                           среднопретеглената печалба, реализирана от оказалия съдействие производител износител при продажбите на вътрешния пазар на сходния продукт, при обичайни търговски условия, през РПП.
                        
                     
         3.2.2.   Експортна цена
   
   
               (41)
            
            
               Единственият оказал съдействие производител износител е изнасял за Съюза директно за независими клиенти. Поради това експортната цена е била действително платената или подлежаща на плащане за разглеждания продукт цена, когато той е изнасян за Съюза, в съответствие с член 2, параграф 8 от основния регламент.
            
         3.2.3.   Сравнение
   
   
               (42)
            
            
               Комисията сравни нормалната стойност и експортната цена на базата на цена франко завода.
            
         
               (43)
            
            
               Когато това беше обосновано от необходимостта да се гарантира обективно сравнение, Комисията коригира нормалната стойност и/или експортната цена за разликите, отразяващи се на цените и тяхната сравнимост, в съответствие с член 2, параграф 10 от основния регламент. Бяха направени корекции за разходите за обработка, товарене и допълнителни разходи в засегнатата държава, транспортните разходи (вътрешно и морско навло), разходите за застраховка, за опаковане, за кредити и неподлежащия на възстановяване ДДС.
            
         3.2.4.   Дъмпингов марж
   
   
               (44)
            
            
               Комисията сравни среднопретеглената нормална стойност, определена за всеки вид на сходния продукт, със среднопретеглената експортна цена на съответния вид на разглеждания продукт съгласно член 2, параграфи 11 и 12 от основния регламент.
            
         
               (45)
            
            
               Въз основа на това беше установено, че определеният среднопретеглен дъмпингов марж, изразен като процент от цената CIF граница на Съюза без платено мито, е бил 2,6 % през РПП. Нивото на този дъмпингов марж следва да се разглежда във връзка с факта, че през РПП износът от КНР за пазара на Съюза е бил реализиран само от единствения китайски производител износител, получил ТДПИ при първоначалното разследване, както е обяснено в съображения 26 и 30.
            
         3.3.   Развитие на вноса, ако мерките бъдат отменени
   
   
               (46)
            
            
               В допълнение към констатацията за наличие на дъмпинг през РПП, Комисията направи анализ дали съществува вероятност от продължаване на дъмпинга, ако се допусне срокът на действие на мерките да изтече. Бяха подложени на анализ следните елементи: производственият капацитет и свободният капацитет в КНР, развитието на търсенето в КНР, износът от КНР за други трети държави, дъмпинговият марж за китайския износ в други трети държави и привлекателността на пазара на Съюза.
            
         
               (47)
            
            
               Както е посочено в съображения 27 — 29, съдействие оказа само един производител износител от КНР. Поради това констатациите, изложени в разделите по-долу, се базират върху наличните факти в съответствие с член 18 от основния регламент. В това отношение Комисията използва: информацията, предоставена от оказалия съдействие производител износител, искането за преразглеждане с оглед изтичане на срока на действие, твърдението на заявителите, статистически данни на Евростат, данните, събирани от държавите членки съгласно член 14, параграф 6 от основния регламент („базата данни по член 14, параграф 6“), и публично достъпна информация в интернет, както е пояснено в съображение 29.
            
         
               (48)
            
            
               Припомня се, че по време на разглеждания период в рамките на първоначалното разследване обемът на вноса се е увеличил със 77 %, което в абсолютно изражение съответства на увеличение от 1 774 тона (от 2 291 тона през 2005 г. на 4 095 тона по време на разследвания период в рамките на първоначалното разследване). Съответният китайски дял на пазара се е увеличил от 12,8 % на 24,9 % в края на разследвания период в рамките на първоначалното разследване преди налагането на мерките.
            
         3.3.1.   Производствен капацитет, свободен капацитет и развитие на търсенето в КНР
   
   
               (49)
            
            
               Производственият капацитет на единствения оказал съдействие китайски износител се е равнявал трикратно на потреблението на Съюза по време на РПП. Установено беше, че равнището на използване на неговия капацитет е било в диапазона между 75 % и 80 %. От това следва, че свободният капацитет на това дружество само по себе си се е равнявал на повече от половината от потреблението в Съюза.
            
         
               (50)
            
            
               Освен това въз основа на информацията, предоставена в искането и сверена с публично достъпната информация, посочена в съображение 29, се счита, че през 2014 г. натриев глюконат е произвеждан от 40 производители в КНР с общ производствен капацитет в диапазона между 1 000 000 и 1 200 000 тона, което представлява увеличение с около 50 % в сравнение с 2010 г. През 2014 г. китайските производители са използвали само около половината от капацитета си, тъй като са произвели едва около 550 000 тона.
            
         
               (51)
            
            
               Според посоченото в искането за преразглеждане с оглед изтичане на срока на действие на мерките търсенето на вътрешния пазар в КНР през 2014 г. може да се оцени в диапазона между 400 000 тона и 500 000 тона, при което е налице капацитет за износ от около 600 000 — 700 000 тона. Потреблението в Съюза по време на РПП е било между 16 000 и 22 000 тона, което означава, че свободният капацитет в КНР се е равнявал на около 30 пъти потреблението на натриев глюконат в Съюза.
            
         
               (52)
            
            
               До голяма степен търсенето на натриев глюконат в КНР е било диктувано от строителния сектор. В строителството той се използва под формата на добавка за бетон, произведена от натриев глюконат. С оглед на разрастващия се строителен сектор в КНР не е изключено потреблението на натриев глюконат на вътрешния китайски пазар да се увеличи. Свободният капацитет в КНР обаче значително надвишава потреблението на Съюза и поради това е вероятно, дори в контекста на нарастващото потребление на вътрешния пазар в КНР, той да продължи да бъде значителен, с голям потенциал за износ за пазара на Съюза.
            
         3.3.2.   Обем и цени на износа за други трети държави
   
   
               (53)
            
            
               Поради изложените в съображение 29 причини не бе възможно да се използва китайската база данни, за да се направи анализ на китайския износ на натриев глюконат за други трети държави.
            
         
               (54)
            
            
               Въз основа на информацията, предоставена в искането, коригирана при необходимост и съпоставена с публично достъпната информация, както е описано в съображение 29, беше установено, че обемът на китайския износ за други трети държави като цяло се е увеличил с около 45 % между 2012 г. и 2014 г., като през 2014 г. е достигнал до около 116 000 тона.
            
         
               (55)
            
            
               Публична информация относно средните цени на китайския износ за пазара на други трети държави не беше на разположение. При цените за други трети държави на единствения оказал съдействие китайски производител се наблюдава тенденция на спад между 2012 г. и 2014 г.: от 600 — 660 EUR/тон през 2012 г. до 500 — 550 EUR/тон през 2014 г. През РПП експортните цени на единствения оказал съдействие китайски производител са се увеличили в сравнение с 2014 г., като са били малко над 600 EUR/тон. Тези цени са били в съответствие с китайските експортни цени за други трети държави, представени от заявителите, с изключение на РПП, през който според заявителите китайските цени за други трети държави са продължили да се понижават до нива 539 — 583 EUR/тон.
            
         3.3.3.   Дъмпинг по отношение на други трети държави
   
   
               (56)
            
            
               Поради изложените в съображение 27 причини, в съответствие с член 18 от основния регламент, бяха използвани наличните факти във връзка с анализа на вероятното продължаване на дъмпинга, ако се допусне срокът на действие на мерките да изтече.
            
         
               (57)
            
            
               Макар да не бе налична публична информация за китайските експортни цени за пазари на други трети държави, заявителите представиха информация, която показва, че средните цени на всички останали китайски производители износители за други трети държави са били в съответствие със средната експортна цена на единствения оказал съдействие китайски производител износител за други трети държави, както е описано в съображение 55.
            
         
               (58)
            
            
               С цел да се оценят дъмпинговите практики на китайските производители износители по отношение на други трети държави Комисията направи две изчисленията на дъмпинговия марж, като при едното използва посочената от заявителите средна експортна цена на китайските производители износители за други трети държави, а при другото — подробната информация за експортните сделки, представена от SKB (единствения оказал съдействие китайски производител износител) в отговора му на антидъмпинговия въпросник относно петте негови най-големи експортни пазара, като референтен показател за износа на другите китайски производители износители.
            
         
               (59)
            
            
               В това отношение следва да се припомни, че по време на първоначалното разследване оказалият съдействие китайски производител износител е бил единственото дружество, на което е предоставено ТДПИ. В резултат на това нормалната стойност за другите китайски производители износители следва да бъде изчислена съгласно член 2, параграф 7, буква а) от основния регламент, т.е. въз основа на цената или формираната стойност в трета държава с пазарна икономика („държава аналог“). За тази цел трябваше да бъде избрана държава аналог.
            
         
               (60)
            
            
               Както е посочено в съображение 8, само производителят от САЩ оказа съдействие при разследването, като предостави пълни отговори на въпросника и прие извършването на контролно посещение.
            
         
               (61)
            
            
               Комисията установи, че САЩ отговарят на критериите за подходяща държава аналог, тъй като количествата, продавани на този пазар, са били достатъчно големи и на пазара е съществувала значителна конкуренция между вътрешното производство и вноса от други държави, а именно от КНР, Италия и Франция. Освен това САЩ не са налагали антидъмпингово мито върху разглеждания продукт.
            
         
               (62)
            
            
               С оглед на гореизложеното се стигна до заключението, че САЩ са подходяща държава аналог в съответствие с член 2, параграф 7, буква а) от основния регламент и нормалната стойност за производителите износители, на които не е предоставено ТДПИ при първоначалното разследване, беше определена въз основа на информацията, получена от единствения оказал съдействие производител в държавата аналог.
            
         
               (63)
            
            
               Що се отнася до първото изчисление на дъмпинга, посочено в съображение 58, Комисията сравни среднопретеглената нормална стойност на единствения оказал съдействие производител в държавата аналог със средната експортна цена на китайските производители износители, посочена от заявителите, на ниво франко завода в съответствие с член 2, параграфи 11 и 12 от основния регламент. Когато това беше обосновано от необходимостта да се гарантира обективно сравнение, Комисията коригира нормалната стойност и/или експортната цена за разликите, отразяващи се на цените и тяхната сравнимост, в съответствие с член 2, параграф 10 от основния регламент. Бяха направени корекции за транспортните разходи, разходите за обработка и допълнителните разходи, разходите за опаковане, за неподлежащия на възстановяване ДДС, изчислен на базата на отговорите на въпросника, дадени от оказалия съдействие производител износител в КНР.
            
         
               (64)
            
            
               На тази основа бе установено, че китайският износ за други трети държави е бил дъмпингов и то на равнище, по-високо от 70 %.
            
         
               (65)
            
            
               Що се отнася до другото изчисление на дъмпинга, посочено в съображение 58, при което — поради изложените в съображение 57 причини — е използвана подробната информация за експортните сделки, представена от SKB в отговора му на антидъмпинговия въпросник относно неговите пет най-големи експортни пазари, като референтен показател за износа на другите китайски производители износители, нормалната стойност беше изчислена по начина, пояснен в съображения 59 — 63.
            
         
               (66)
            
            
               Експортната цена е била действително платената или подлежаща на плащане за разглеждания продукт цена, когато той се е изнасял за петте най-големи трети държави, в съответствие с член 2, параграф 8 от основния регламент.
            
         
               (67)
            
            
               Комисията сравни среднопретеглената нормална стойност, определена за всеки вид на сходния продукт, със среднопретеглената експортна цена, прилагана за петте най-големи други трети държави, на съответния вид на разглеждания продукт на ниво франко завода съгласно член 2, параграфи 11 и 12 от основния регламент. Когато това беше обосновано от необходимостта да се гарантира обективно сравнение, Комисията коригира нормалната стойност и/или експортната цена за разликите, отразяващи се на цените и тяхната сравнимост, в съответствие с член 2, параграф 10 от основния регламент.
            
         
               (68)
            
            
               Бяха направени корекции за разходите за обработка, товарене и допълнителни разходи в засегнатата държава, транспортните разходи (вътрешно и морско навло), разходите за застраховка, за опаковане, за кредити и неподлежащия на възстановяване ДДС.
            
         
               (69)
            
            
               На тази основа бе установено, че китайският износ за другите трети държави е бил дъмпингов и то на равнище, по-високо от 50 %.
            
         
               (70)
            
            
               Освен това, от съображения за изчерпателност и сравнение, бе изчислен дъмпингов марж и за износа на SKB за пазарите на други трети държави, като бяха използвани собствените данни на дружеството. Въз основа на това беше установен дъмпингов марж в размер на 8,3 %.
            
         
               (71)
            
            
               Разликата между дъмпинговите маржове, посочени в съображения 64 и 69, и тези, посочени в съображения 45 и 70, се обяснява с факта, че първите се основават на данни за нормалната стойност от пазара аналог, както е обяснено в съображение 59, докато вторите, установени за единствения съдействащ китайски производител износител, се основават на нормалната стойност, определена въз основа на неговите собствени данни за производството и продажбите, тъй като при първоначалното разследване му е било предоставено ТДПИ, както е обяснено в съображения 30 — 40. В допълнение следва да се отбележи, че посоченият в съображение 45 изчислен дъмпингов марж за единствения оказал съдействие китайски производител износител по време на РПП се отнася до износа за пазара на Съюза, на който преобладават по-високи цени, докато всички други изчислени дъмпингови маржове се отнасят за износа за пазари на други трети държави.
            
         
               (72)
            
            
               Китайските дъмпингови практики, установени в други трети държави, са ясен признак за вероятното ценово поведение, което китайските производители износители биха имали в Съюза, ако се допусне срокът на действие на мерките да изтече.
            
         3.3.4.   Привлекателност на пазара на Съюза
   
   
               (73)
            
            
               С цел извършване на оценка на привлекателността на пазара на Съюза, както и на вероятността износът от КНР да бъде насочен към пазара на Съюза, ако се допусне срокът на действие на мерките да изтече, беше направен анализ на обема и на цените на китайския износ за пазарите на други трети държави, както и на цените на китайския вътрешен пазар в сравнение със средните цени на пазара на Съюза.
            
         
               (74)
            
            
               В периода от 2012 г. до 2014 г. обемът на китайския износ за други трети държави като цяло се е увеличил с около 45 %, като през 2014 г. е достигнал около 116 000 тона.
            
         
               (75)
            
            
               Що се отнася до цените на вътрешния пазар, както е обяснено в съображения 27 — 29 по-горе, като референтен показател бяха използвани цените на вътрешния пазар на единствения оказал съдействие китайски производител износител поради липсата на всякаква друга информация. Сравнението показва, че средните цени на пазара на Съюза са били между 43 % и 55 % по-високи от средните цени на вътрешния пазар в КНР през 2014 г. и между 27 % и 35 % по-високи от средните цени на вътрешния пазар в КНР по време на РПП.
            
         
               (76)
            
            
               Що се отнася до китайските експортни цени за други трети държави, въз основа на предоставените от заявителите данни бе установено, че въпросните цени са били в съответствие с експортните цени за други трети държави на единствения оказал съдействие китайски производител износител, както е обяснено в съображение 55. Установено бе, че средните цени на пазара на Съюза са били по-високи от китайските експортни цени за пазарите на други трети държави средно между 25 % и 45 % през 2014 г. и между 20 % и 40 % през РПП. Що се отнася до ценовите равнища за други трети държави на единствения оказал съдействие китайски износител през РПП, те са били по-ниски от цените на промишлеността на Съюза с между 20 % и 30 %.
            
         
               (77)
            
            
               Поради тези значително по-високи ценови равнища пазарът на Съюза ще бъде привлекателен за китайските износители, в случай че антидъмпинговите мерки бъдат отменени.
            
         
               (78)
            
            
               Интересът на китайските производители износители да изнасят за пазара на Съюза се потвърждава също така от трайното присъствие на SKB на пазара на Съюза. Въпреки действащите мерки дружеството почти е удвоило обема на износа си за Съюза и е увеличило пазарния си дял с около 50 % между разследвания период в рамките на първоначалното разследване и настоящия РПП.
            
         3.3.5.   Заключение относно вероятността от продължаване на дъмпинга
   
   
               (79)
            
            
               В контекста на прогнозния значителен свободен капацитет в КНР, който би могъл да бъде използван за износ за Съюза на дъмпингови цени, като се вземе предвид привлекателността на пазара на Съюза и ценовото поведение на китайските износители на пазарите на други трети държави, Комисията стигна до заключението, че има голяма вероятност отмяната на антидъмпинговите мерки да доведе до нарастване в значителен обем на дъмпинговия внос в Съюза на натриев глюконат с произход от КНР.
            
         4.   ВЕРОЯТНОСТ ОТ ПРОДЪЛЖАВАНЕ ИЛИ ПОВТОРНО ВЪЗНИКВАНЕ НА ВРЕДАТА
   
   4.1.   Определение за промишленост на Съюза и производство на Съюза
   
   
               (80)
            
            
               Оказалите съдействие производители от Съюза Jungbunzlauer SA и Roquette Italia S.p.A. са представлявали 100 % от производството на Съюза.
            
         
               (81)
            
            
               Поради това се счита, че те съставляват „промишлеността на Съюза“ по смисъла на член 4, параграф 1 от основния регламент.
            
         
               (82)
            
            
               Тъй като промишлеността на Съюза се състои само от двама производители, всички данни, свързани с чувствителна, специфична за дружеството информация, са представени под формата на индекси или в диапазон поради съображения за поверителност.
            
         4.2.   Потребление на Съюза
   
   
               (83)
            
            
               Комисията определи потреблението на Съюза въз основа на общия обем на продажбите на промишлеността на Съюза на пазара на Съюза, получен след проверка на отговорите на въпросника, предоставени от двамата производители от Съюза, въз основа на общия обем на вноса по информация от Евростат и от проверените данни от оказалия съдействие китайски производител износител.
            
         
               (84)
            
            
               Потреблението в Съюза се е променяло, както следва:
               
                  Таблица 1
               
               
                  Потребление на Съюза
               
               
                            
                        
                        
                           2012 г.
                        
                        
                           2013 г.
                        
                        
                           2014 г.
                        
                        
                           РПП
                        
                     
                           Общо потребление на Съюза (в тонове)
                        
                        
                           13 000  — 19 000 
                        
                        
                           14 000  — 20 000 
                        
                        
                           16 000  — 22 000 
                        
                        
                           16 000  — 22 000 
                        
                     
                           
                              Индекс (2012 г. = 100)
                           
                        
                        
                           
                              100
                           
                        
                        
                           
                              109
                           
                        
                        
                           
                              119
                           
                        
                        
                           
                              122
                           
                        
                     
                           
                              Източник: отговори на въпросника и Евростат.
                        
                     
         
               (85)
            
            
               Потреблението на Съюза през разглеждания период непрекъснато се е увеличавало — общо с 22 %.
            
         4.3.   Внос от засегнатата държава
   
   4.3.1.   Обем и пазарен дял на вноса от засегнатата държава
   
   
               (86)
            
            
               Комисията определи обема на вноса въз основа на данни от Евростат и на проверените отговори на въпросника от оказалия съдействие китайски производител износител, който е осъществил 100 % от общия китайски внос по време на РПП.
            
         
               (87)
            
            
               Вносът в Съюза от засегнатата държава се е променял, както следва:
               
                  Таблица 2
               
               
                  Обем на вноса и пазарен дял
               
               
                            
                        
                        
                           2012 г.
                        
                        
                           2013 г.
                        
                        
                           2014 г.
                        
                        
                           РПП
                        
                     
                           Китайски внос (в тонове)
                        
                        
                           500 — 2 500 
                        
                        
                           500 — 2 500 
                        
                        
                           500 — 2 500 
                        
                        
                           500 — 2 500 
                        
                     
                           
                              Индекс (2012 г. = 100)
                           
                        
                        
                           
                              100
                           
                        
                        
                           
                              110
                           
                        
                        
                           
                              122
                           
                        
                        
                           
                              109
                           
                        
                     
                           Китайски пазарен дял (в %)
                        
                        
                           4 — 16
                        
                        
                           4 — 16
                        
                        
                           4 — 16
                        
                        
                           3 — 15
                        
                     
                           
                              Индекс (2012 г. = 100)
                           
                        
                        
                           
                              100
                           
                        
                        
                           
                              100
                           
                        
                        
                           
                              103
                           
                        
                        
                           
                              89
                           
                        
                     
                           
                              Източник: отговори на въпросника и Евростат.
                        
                     
         
               (88)
            
            
               През разглеждания период обемът на китайския внос е намалял като цяло с 9 %. Първоначално той се увеличил между 2012 г. и 2014 г. с 22 %, а през РПП е намалял с 13 %. Въпреки това, тъй като китайският внос само частично е следвал увеличението на потреблението на Съюза, развитието на китайския пазарен дял е следвало различна тенденция. Така той е останал стабилен между 2012 г. и 2013 г., леко се е увеличил през 2014 г. (т.е. с 3 %) и е намалял с 14 % от 2014 г. до РПП. Като цяло китайският пазарен дял е намалял с 11 % през разглеждания период. Въпреки това, както е посочено в съображение 78, единственият оказал съдействие китайски производител износител е съумял да удвои обема на своя износ за Съюза и да увеличи пазарния си дял с 50 % в сравнение с разследвания период в рамките на първоначалното разследване, при това — на дъмпингови цени.
            
         4.3.2.   Цени на вноса от засегнатата държава и подбиване на цените
   
   
               (89)
            
            
               Комисията установи тенденцията по отношение на цените на китайския внос по данни на Евростат.
            
         
               (90)
            
            
               Средната цена на вноса в Съюза от засегнатата държава се е променяла, както следва:
               
                  Таблица 3
               
               
                  Цени на вноса (EUR/тон)
               
               
                            
                        
                        
                           2012 г.
                        
                        
                           2013 г.
                        
                        
                           2014 г.
                        
                        
                           РПП
                        
                     
                           Цени на китайския внос (ЕUR/тон)
                        
                        
                           680 — 750
                        
                        
                           600 — 670
                        
                        
                           600 — 670
                        
                        
                           670 — 740
                        
                     
                           
                              Индекс (2012 г. = 100)
                           
                        
                        
                           
                              100
                           
                        
                        
                           
                              89
                           
                        
                        
                           
                              89
                           
                        
                        
                           
                              98
                           
                        
                     
                           
                              Източник: Евростат.
                        
                     
         
               (91)
            
            
               Като цяло средните цени на вноса са се понижили с 2 % през разглеждания период. Цените на вноса са се понижили с 11 % между 2012 г. и 2013 г., останали са на същото ниво през 2014 г. и са нараснали с 9 % по време на РПП.
            
         
               (92)
            
            
               Комисията определи подбиването на цените от оказалия съдействие производител износител по време на РПП, като сравни:
               
                           —
                        
                        
                           среднопретеглените продажни цени за всеки вид на продукта на производителите от Съюза за несвързани клиенти на пазара на Съюза, коригирани на равнище франко завода; и
                        
                     
                           —
                        
                        
                           съответните среднопретеглени цени за всеки вид на продукта на вноса за първия независим клиент на пазара на Съюза, установени на база стойност, застраховка, навло („CIF“), със съответните корекции за антидъмпинговите и митническите налози и разходите след вноса.
                        
                     
         
               (93)
            
            
               Сравнението на цените бе извършено поотделно за всеки вид на продукта за сделки на едно и също ниво на търговия, със съответните корекции при необходимост и след приспадането на всички направени намаления и отстъпки. Резултатът от сравнението бе изразен като процент от среднопретеглената цена на промишлеността на Съюза по време на РПП. Той показа, че за оказалия съдействие производител износител не е имало подбиване на цените по време на РПП дори когато антидъмпинговите мита не са взети предвид. Оказалият съдействие производител износител обаче, въпреки че е осъществил 100 % от китайския внос през РПП, е представлявал само между 2 % и 7 % от общия обем на китайския производствен капацитет.
            
         4.4.   Внос от други трети държави
   
   
               (94)
            
            
               Вносът в Съюза от трети държави, различни от засегнатата държава, се е променял, както следва:
               
                  Таблица 4
               
               
                  Пазарен дял на други трети държави
               
               
                            
                        
                        
                           2012 г.
                        
                        
                           2013 г.
                        
                        
                           2014 г.
                        
                        
                           РПП
                        
                     
                           Внос (в тонове)
                        
                        
                           0 — 300
                        
                        
                           0 — 500
                        
                        
                           0 — 400
                        
                        
                           0 — 300
                        
                     
                           
                              Индекс (2012 г. = 100)
                           
                        
                        
                           
                              100
                           
                        
                        
                           
                              582
                           
                        
                        
                           
                              256
                           
                        
                        
                           
                              132
                           
                        
                     
                           Пазарен дял (в %)
                        
                        
                           0 — 1
                        
                        
                           1 — 2
                        
                        
                           0 — 1
                        
                        
                           0 — 1
                        
                     
                           
                              Индекс (2012 г. = 100)
                           
                        
                        
                           
                              100
                           
                        
                        
                           
                              543
                           
                        
                        
                           
                              217
                           
                        
                        
                           
                              109
                           
                        
                     
                           
                              Източник: Евростат.
                        
                     
         
               (95)
            
            
               Пазарният дял на вноса от трети държави е представлявал най-много 2 % по време на разглеждания период и по-малко от 1 % по време на РПП.
            
         4.5.   Икономическо състояние на промишлеността на Съюза
   
   4.5.1.   Общи бележки
   
   
               (96)
            
            
               В съответствие с член 3, параграф 5 от основния регламент при проверката на въздействието на дъмпинговия внос върху промишлеността на Съюза бе направена оценка на всички икономически показатели, имащи отражение върху състоянието на промишлеността на Съюза по време на разглеждания период. Комисията оцени тези показатели въз основа на проверените отговори на въпросника на производителите от Съюза.
            
         4.5.2.   Показатели за вреда
   
   4.5.2.1.   Производство, производствен капацитет и използване на капацитета
   
   
               (97)
            
            
               През разглеждания период общото производство, производственият капацитет и използването на капацитета в Съюза са се променяли, както следва:
               
                  Таблица 5
               
               
                  Производство, производствен капацитет и използване на капацитета
               
               
                            
                        
                        
                           2012 г.
                        
                        
                           2013 г.
                        
                        
                           2014 г.
                        
                        
                           РПП
                        
                     
                           Производство (в тонове)
                        
                        
                           38 000  — 58 000 
                        
                        
                           33 000  — 53 000 
                        
                        
                           34 000  — 54 000 
                        
                        
                           35 000  — 55 000 
                        
                     
                           
                              Индекс (2012 г. = 100)
                           
                        
                        
                           
                              100
                           
                        
                        
                           
                              90
                           
                        
                        
                           
                              92
                           
                        
                        
                           
                              94
                           
                        
                     
                           Производствен капацитет (в тонове)
                        
                        
                           50 000  — 70 000 
                        
                        
                           50 000  — 70 000 
                        
                        
                           50 000  — 70 000 
                        
                        
                           50 000  — 70 000 
                        
                     
                           
                              Индекс (2012 г. = 100)
                           
                        
                        
                           
                              100
                           
                        
                        
                           
                              100
                           
                        
                        
                           
                              100
                           
                        
                        
                           
                              100
                           
                        
                     
                           Използване на капацитета (в %)
                        
                        
                           70 — 90
                        
                        
                           65 — 85
                        
                        
                           65 — 85
                        
                        
                           65 — 85
                        
                     
                           
                              Индекс (2012 г. = 100)
                           
                        
                        
                           
                              100
                           
                        
                        
                           
                              90
                           
                        
                        
                           
                              92
                           
                        
                        
                           
                              94
                           
                        
                     
                           
                              Източник: отговори на въпросника.
                        
                     
         
               (98)
            
            
               Обемът на производството е намалял между 2012 г. и 2013 г. с 10 %, след което слабо се е увеличил от 2014 г. до РПП. Като цяло през разглеждания период обемът на производството е намалял с 6 %. Това намаление на производството се обяснява с намаление между 30 % и 40 % в обема на износа през разглеждания период, което е било само частично компенсирано чрез увеличението на продажбите на вътрешния пазар, отчетено в таблица 6.
            
         
               (99)
            
            
               Производственият капацитет е останал непроменен през целия разглеждан период.
            
         4.5.2.2.   Обем на продажбите, пазарен дял и собствено потребление
   
   
               (100)
            
            
               През разглеждания период обемът на продажбите и пазарният дял на промишлеността на Съюза са се променяли, както следва:
               
                  Таблица 6
               
               
                  Обем на продажбите и пазарен дял
               
               
                            
                        
                        
                           2012 г.
                        
                        
                           2013 г.
                        
                        
                           2014 г.
                        
                        
                           РПП
                        
                     
                           Обем на продажбите на пазара на Съюза (в тонове)
                        
                        
                           11 500  — 17 500 
                        
                        
                           12 500  — 18 500 
                        
                        
                           14 000  — 20 000 
                        
                        
                           15 000  — 21 000 
                        
                     
                           
                              Индекс (2012 г. = 100)
                           
                        
                        
                           
                              100
                           
                        
                        
                           
                              107
                           
                        
                        
                           
                              118
                           
                        
                        
                           
                              123
                           
                        
                     
                           Пазарен дял на промишлеността на Съюза (в %)
                        
                        
                           84 — 96
                        
                        
                           84 — 96
                        
                        
                           84 — 96
                        
                        
                           85 — 97
                        
                     
                           
                              Индекс (2012 г. = 100)
                           
                        
                        
                           
                              100
                           
                        
                        
                           
                              100
                           
                        
                        
                           
                              100
                           
                        
                        
                           
                              101
                           
                        
                     
                           
                              Източник: отговори на въпросника и Евростат.
                        
                     
         
               (101)
            
            
               Промишлеността на Съюза е успяла да следва увеличението в потреблението на Съюза, като непрекъснато е увеличавала обема на продажбите си — като цяло с 23 % през разглеждания период.
            
         
               (102)
            
            
               Тъй като обемът на продажбите е следвал отблизо тенденцията в потреблението на Съюза, пазарният дял на промишлеността на Съюза е останал непроменен от 2012 г. до 2014 г. и само леко се е увеличил с 1 % по време на РПП.
            
         
               (103)
            
            
               Собственото потребление, което на практика е било постоянно през разглеждания период, както е посочено в таблицата по-долу, не е оказало влияние върху тенденцията, наблюдавана по отношение на производството и използването на капацитета.
               
                  Таблица 7
               
               
                  Собствено потребление
               
               
                            
                        
                        
                           2012 г.
                        
                        
                           2013 г.
                        
                        
                           2014 г.
                        
                        
                           РПП
                        
                     
                           Собствено потребление (в тонове)
                        
                        
                           9 000  — 19 000 
                        
                        
                           9 000  — 19 000 
                        
                        
                           9 000  — 19 000 
                        
                        
                           9 000  — 19 000 
                        
                     
                           
                              Индекс (2012 г. = 100)
                           
                        
                        
                           
                              100
                           
                        
                        
                           
                              100
                           
                        
                        
                           
                              100
                           
                        
                        
                           
                              101
                           
                        
                     
                           
                              Източник: отговори на въпросника.
                        
                     
         4.5.2.3.   Растеж
   
   
               (104)
            
            
               Обемът на продажбите на вътрешния пазар на промишлеността на Съюза е следвал отблизо развитието на потреблението на вътрешния пазар и е нараснал с 23 % през разглеждания период. Вследствие на това промишлеността на Съюза е поддържала стабилно равнище на пазарния си дял през разглеждания период.
            
         4.5.2.4.   Заетост и производителност
   
   
               (105)
            
            
               През разглеждания период заетостта и производителността са се променяли, както следва:
               
                  Таблица 8
               
               
                  Заетост и производителност
               
               
                            
                        
                        
                           2012 г.
                        
                        
                           2013 г.
                        
                        
                           2014 г.
                        
                        
                           РПП
                        
                     
                           Брой на наетите лица
                        
                        
                           0 — 100
                        
                        
                           0 — 100
                        
                        
                           0 — 100
                        
                        
                           0 — 100
                        
                     
                           
                              Индекс (2012 г. = 100)
                           
                        
                        
                           
                              100
                           
                        
                        
                           
                              99
                           
                        
                        
                           
                              101
                           
                        
                        
                           
                              103
                           
                        
                     
                           Производителност (тон/наето лице)
                        
                        
                           500 — 1 500 
                        
                        
                           500 — 1 500 
                        
                        
                           500 — 1 500 
                        
                        
                           500 — 1 500 
                        
                     
                           
                              Индекс (2012 г. = 100)
                           
                        
                        
                           
                              100
                           
                        
                        
                           
                              91
                           
                        
                        
                           
                              91
                           
                        
                        
                           
                              91
                           
                        
                     
                           
                              Източник: отговори на въпросника.
                        
                     
         
               (106)
            
            
               Броят на наетите лица в промишлеността на Съюза е останал почти непроменен през целия разглеждан период. През разглеждания период производителността е намаляла в резултат на намаляването на производството при стабилно ниво на заетост.
            
         
               (107)
            
            
               Разследването показа, че поради високата степен на автоматизация не е било възможно промишлеността на Съюза да намали броя на наетите лица пропорционално на спада в производството.
            
         4.5.2.5.   Размер на дъмпинговия марж и възстановяване от предишен дъмпинг
   
   
               (108)
            
            
               Разследването показа, както е посочено в съображение 45, че вносът на натриев глюконат с произход от КНР е продължил да навлиза на пазара на Съюза на дъмпингови цени.
            
         
               (109)
            
            
               Промишлеността на Съюза е била в състояние да се възползва от действащите антидъмпингови мерки и е започнала да се възстановява от предишния дъмпинг. На практика през разглеждания период обемът на продажбите ѝ се е увеличил с 23 %, а пазарният ѝ дял — с 1 %. Въпреки това възстановяването от предишния дъмпинг не може да бъде считано за консолидирано, по-специално с оглед на развитието на рентабилността, както е описано в съображение 123, която е останала отрицателна през 2012 г. и 2013 г., и е станала положителна едва по време на РПП.
            
         4.5.2.6.   Цени и фактори, влияещи на цените
   
   
               (110)
            
            
               През разглеждания период среднопретеглените единични продажни цени на производителите от Съюза към несвързани клиенти в Съюза са се променяли, както следва:
               
                  Таблица 9
               
               
                  Продажни цени в Съюза и производствени разходи за единица продукция
               
               
                            
                        
                        
                           2012 г.
                        
                        
                           2013 г.
                        
                        
                           2014 г.
                        
                        
                           РПП
                        
                     
                           Средни единични продажни цени в Съюза (EUR/тон)
                        
                        
                           740 — 810
                        
                        
                           730 — 800
                        
                        
                           700 — 770
                        
                        
                           700 — 770
                        
                     
                           
                              Индекс (2012 г. = 100)
                           
                        
                        
                           
                              100
                           
                        
                        
                           
                              99
                           
                        
                        
                           
                              94
                           
                        
                        
                           
                              95
                           
                        
                     
                           
                              Източник: отговори на въпросника.
                        
                     
         
               (111)
            
            
               Средните продажни цени на промишлеността на Съюза са се понижили с 5 % през разглеждания период. Цените непрекъснато са се понижавали между 2012 г. и 2014 г., а през РПП са се увеличили съвсем слабо.
            
         
               (112)
            
            
               През разглеждания период производствените разходи на промишлеността на Съюза са се променяли, както следва:
               
                  Таблица 10
               
               
                  Производствени разходи за единица продукция
               
               
                            
                        
                        
                           2012 г.
                        
                        
                           2013 г.
                        
                        
                           2014 г.
                        
                        
                           РПП
                        
                     
                           Производствени разходи за единица продукция (EUR/тон)
                        
                        
                            
                        
                        
                            
                        
                        
                            
                        
                        
                            
                        
                     
                           
                              Индекс (2012 г. = 100)
                           
                        
                        
                           
                              100
                           
                        
                        
                           
                              98
                           
                        
                        
                           
                              86
                           
                        
                        
                           
                              80
                           
                        
                     
                           
                              Източник: отговори на въпросника.
                        
                     
         
               (113)
            
            
               През разглеждания период производствените разходи за единица продукция са намалели с 20 %. Това отчасти се дължи на спада в цените на суровините, както е описано по-подробно в съображение 114 по-долу, и отчасти на намаляването на разходите, което е довело до намаление на различните компоненти на общите производствени разходи, по-специално на разходите за поддръжка, които са били драстично намалени през разглеждания период.
            
         
               (114)
            
            
               В зависимост от степента на интегриране на производствения си процес производителите от Съюза са използвали като основни суровини царевица или сироп от глюкоза на царевична основа. Тъй като тези суровини представляват важен компонент от производствените разходи, между 25 % и 35 % от намалението на производствените разходи през разглеждания период са се дължали на спада в цените на суровините. Поради това всяко увеличение на цената на царевицата или на сиропа от глюкоза на царевична основа би могло незабавно да обърне тенденцията в постигнатото в резултат на намалението на производствените разходи подобряване на състоянието на промишлеността на Съюза.
            
         
               (115)
            
            
               Спадът в производствените разходи е довел само до лек спад от 5 % в средните единични продажни цени през разглеждания период поради факта, че промишлеността на Съюза все още е била в процес на възстановяване от загубите, понесени в предходните периоди в резултат от минали дъмпингови практики.
            
         4.5.2.7.   Разходи за труд
   
   
               (116)
            
            
               През разглеждания период средните разходи за труд на производителите от Съюза са се променяли, както следва:
               
                  Таблица 11
               
               
                  Средни разходи за труд на наето лице
               
               
                            
                        
                        
                           2012 г.
                        
                        
                           2013 г.
                        
                        
                           2014 г.
                        
                        
                           РПП
                        
                     
                           
                              Индекс (2012 г. = 100)
                           
                        
                        
                           
                              100
                           
                        
                        
                           
                              93
                           
                        
                        
                           
                              104
                           
                        
                        
                           
                              107
                           
                        
                     
                           
                              Източник: отговори на въпросника.
                        
                     
         
               (117)
            
            
               Средните разходи за труд са намалели със 7 % по време на разглеждания период. При всички случаи, тъй като разходите за труд представляват само малка част от производствените разходи, това не следва да се разглежда като значим показател в анализа на икономическото състояние на промишлеността на Съюза.
            
         4.5.2.8.   Наличности
   
   
               (118)
            
            
               През разглеждания период равнищата на запасите на производителите от Съюза са се променяли, както следва:
               
                  Таблица 12
               
               
                  Наличности
               
               
                            
                        
                        
                           2012 г.
                        
                        
                           2013 г.
                        
                        
                           2014 г.
                        
                        
                           РПП
                        
                     
                           Запаси в края на периода (в тонове)
                        
                        
                           4 000  — 8 000 
                        
                        
                           3 000  — 7 000 
                        
                        
                           1 000  — 5 000 
                        
                        
                           1 000  — 5 000 
                        
                     
                           
                              Индекс (2012 г. = 100)
                           
                        
                        
                           
                              100
                           
                        
                        
                           
                              89
                           
                        
                        
                           
                              47
                           
                        
                        
                           
                              43
                           
                        
                     
                           Запаси в края на периода като процент от производството (в %)
                        
                        
                           8 — 16
                        
                        
                           8 — 16
                        
                        
                           2 — 11
                        
                        
                           2 — 10
                        
                     
                           
                              Индекс (2012 г. = 100)
                           
                        
                        
                           
                              100
                           
                        
                        
                           
                              99
                           
                        
                        
                           
                              51
                           
                        
                        
                           
                              46
                           
                        
                     
                           
                              Източник: отговори на въпросника.
                        
                     
         
               (119)
            
            
               През разглеждания период наличностите са намалели с 54 %.
            
         
               (120)
            
            
               Установено беше, че наличностите по време на РПП са били на нормалното равнище.
            
         4.5.2.9.   Рентабилност, паричен поток, инвестиции, възвръщаемост на инвестициите и способност за привличане на капитал
   
   
               (121)
            
            
               През разглеждания период рентабилността, паричният поток, инвестициите и възвръщаемостта на инвестициите на промишлеността на Съюза са се променяли, както следва:
               
                  Таблица 13
               
               
                  Рентабилност, паричен поток, инвестиции и възвръщаемост на инвестициите
               
               
                            
                        
                        
                           2012 г.
                        
                        
                           2013 г.
                        
                        
                           2014 г.
                        
                        
                           РПП
                        
                     
                           Рентабилност на продажбите в Съюза за несвързани клиенти (% от оборота на продажбите)
                        
                        
                           – 20 — 0
                        
                        
                           – 15 — + 5
                        
                        
                           – 10 — + 10
                        
                        
                           – 5 — + 15
                        
                     
                           
                              Индекс (2012 г. = 100)
                           
                        
                        
                           
                              100
                           
                        
                        
                           
                              101
                           
                        
                        
                           
                              111
                           
                        
                        
                           
                              118
                           
                        
                     
                           Паричен поток (EUR)
                        
                        
                           – 3 400 000  — 1 400 000 
                        
                        
                           – 1 600 000  — + 400 000 
                        
                        
                           700 000  — 2 700 000 
                        
                        
                           1 200 000  — 3 200 000 
                        
                     
                           
                              Индекс (2012 г. = 100)
                           
                        
                        
                           
                              100
                           
                        
                        
                           
                              182
                           
                        
                        
                           
                              284
                           
                        
                        
                           
                              309
                           
                        
                     
                           Инвестиции (EUR)
                        
                        
                           300 000  — 1 000 000 
                        
                        
                           100 000  — 800 000 
                        
                        
                           100 000  — 700 000 
                        
                        
                           0 — 600 000 
                        
                     
                           
                              Индекс (2012 г. = 100)
                           
                        
                        
                           
                              100
                           
                        
                        
                           
                              66
                           
                        
                        
                           
                              56
                           
                        
                        
                           
                              35
                           
                        
                     
                           Възвръщаемост на инвестициите (в %)
                        
                        
                           – 20 — 0
                        
                        
                           – 20 — 0
                        
                        
                           – 10 — + 10
                        
                        
                           0 — 20
                        
                     
                           
                              Индекс (2012 г. = 100)
                           
                        
                        
                           
                              100
                           
                        
                        
                           
                              99
                           
                        
                        
                           
                              111
                           
                        
                        
                           
                              122
                           
                        
                     
                           
                              Източник: отговори на въпросника.
                        
                     
         
               (122)
            
            
               Комисията установи рентабилността на производителите от Съюза, като изрази печалбата преди облагане с данъци от продажбите на сходния продукт на несвързани клиенти в Съюза като процент от оборота от тези продажби.
            
         
               (123)
            
            
               Промишлеността на Съюза е била нерентабилна през първите две години от разглеждания период и само близо до прага на рентабилност през 2014 г. Единствено през РПП рентабилността в крайна сметка е достигнала ниво, което се е доближавало до използваната при първоначалното разследване целева печалба, макар и да е оставало под нея. Трябва да се подчертае, че това късно подобрение е било в резултат от намаляване на производствените разходи, което се дължи до голяма степен на благоприятното развитие на цените на царевицата и на сиропа от глюкоза на царевична основа, както е обяснено в съображение 114. Поради това всяко увеличение на цените на тези суровини, които са предмет на ценови колебания в зависимост от климата и реколтите, би могло незабавно да обърне тенденцията в наскоро постигнатата рентабилност.
            
         
               (124)
            
            
               Паричният поток, който представлява способността на производителите от Съюза да самофинансират дейностите си, е бил отрицателен през първите две години и е станал положителен едва през втората половина на разглеждания период.
            
         
               (125)
            
            
               Подобряването на паричния поток обаче е било отчасти за сметка на инвестициите, които са намалели с 65 % през разглеждания период и са били почти пренебрежимо малки в сравнение с брутната стойност на капиталовите активи, използвани за производството на разглеждания продукт. Подобряването на паричния поток също така е било в резултат на подобряването на рентабилността, което, както е обяснено в съображение 123, се е дължало в голяма степен на благоприятното развитие на цената на царевицата и на сиропа от глюкоза на царевична основа. Поради това всяко увеличение на цените на тези суровини, които са предмет на ценови колебания в зависимост от климата и реколтите, би могло незабавно да обърне тенденцията на подобряване на паричния поток.
            
         
               (126)
            
            
               Трябва също да се отбележи, че ниските нива на инвестиции и на разходи за поддръжка (вж. съображение 113) макар и временно да подобряват паричния поток и рентабилността, не са устойчиви в дългосрочен план, тъй като ще доведат до влошаване на състоянието на производствените съоръжения. Това в крайна сметка би могло да окаже въздействие върху производствените разходи и ефективността на производствения процес. Във всеки случай необходимите инвестиции и разходи за поддръжка могат само да бъдат отложени за един по-късен период, с отложено отрицателно въздействие върху паричния поток и рентабилността.
            
         
               (127)
            
            
               Възвръщаемостта на инвестициите представлява печалбата, изразена като процент от нетната балансова стойност на инвестициите. Тя е била отрицателна през първите две години от разглеждания период и е станала положителна едва по време на РПП. Тъй като възвръщаемостта на инвестициите и рентабилността са тясно свързани показатели за вреда, подобряването на възвръщаемостта на инвестициите е произтичало директно от подобряването на рентабилността. Така подобряването на възвръщаемостта на инвестициите също в голяма степен се е дължало на описаното в съображение 123 благоприятно развитие на цената на царевицата и на сиропа от глюкоза на царевична основа. Поради това всяко увеличение на цените на тези суровини, които са предмет на ценови колебания в зависимост от климата и реколтите, би могло незабавно да обърне тенденцията в наскоро постигнатото подобряване на възвръщаемостта на инвестициите.
            
         
               (128)
            
            
               Промишлеността на Съюза е запазила вливането на свеж капитал в дейността във връзка с натриевия глюконат до стриктния минимум, като е понижила нивото на инвестициите си до почти незначителни суми, както е обяснено в съображения 125 и 126. Вследствие на това не бе възможно да се направи анализ на способността за привличане на капитали.
            
         4.5.3.   Заключение относно вредата
   
   
               (129)
            
            
               През разглеждания период е настъпило положително развитие по отношение на обема на продажбите и на пазарния дял, тъй като промишлеността на Съюза е успяла да следва нарастването на потреблението. Това обаче не е предотвратило намаляването на производството и на използването на капацитета през разглеждания период.
            
         
               (130)
            
            
               Показателите за вреда, свързани с финансовите резултати на промишлеността на Съюза (рентабилност, паричен поток и възвръщаемост на инвестициите) са били отрицателни или, в най-добрия случай, близки до нула през първите три години от разглеждания период и стойностите им са били положителни единствено през РПП, с изключение на тези за паричните потоци, които са станали положителни още през 2014 г.
            
         
               (131)
            
            
               Положителното развитие на рентабилността, паричния поток и възвръщаемостта от инвестициите обаче не може да се счита за стабилно, тъй като се е проявило едва към края на разглеждания период (за паричния поток) и по време на РПП (за рентабилността и възвръщаемостта на инвестициите). Освен това положителните стойности на всичките три показателя през РПП до голяма степен са се дължали на намалението на разходите за основните суровини (царевица и сироп от глюкоза на царевична основа), за които са характерни колебания, както е обяснено в съображения 123, 125 и 127, както и на намалението на капиталовите инвестиции и на разходите за поддръжка, които не са устойчиви в дългосрочен план (вж. съображение 126). Освен това равнището на рентабилност, постигнато през РПП, е останало по-ниско от целевата печалба, определена в първоначалното разследване.
            
         
               (132)
            
            
               С оглед на гореизложеното Комисията стигна до заключението, че промишлеността на Съюза е започнала да се възстановява от предишния дъмпинг през РПП и че тя не е понесла съществена вреда по време на РПП по смисъла на член 3, параграф 5 от основния регламент. Разследването обаче показа също така, че финансовите резултати на промишлеността на Съюза не са били достатъчни, за да се гарантира дългосрочна жизнеспособност.
            
         4.6.   Вероятност от повторно възникване на вредата
   
   
               (133)
            
            
               С цел да се оцени вероятността от повторно възникване на вредата бяха взети предвид редица фактори, а именно производственият капацитет и свободният капацитет в КНР, обемът на износа на китайските производители износители за други трети пазари, цените на китайския износ за други трети пазари, както и цените на китайския вътрешен пазар, привлекателността на пазара на Съюза и констатациите, направени по време на първоначалното разследване.
            
         
               (134)
            
            
               Китайският свободен капацитет е бил между 600 000 и 700 000 тона по време на РПП, както е установено в съображение 51, което представлява около 30 пъти потреблението в Съюза, което е било между 16 000 и 22 000 тона. Както е посочено в съображение 52, дори ако част от този свободен капацитет е трябвало да се използва за потенциалното увеличение на търсенето в КНР или в други трети държави, все още би останал много голям свободен капацитет, който да е на разположение за износ за Съюза.
            
         
               (135)
            
            
               Както е описано в съображение 54, износът на значителни обеми от Китай за други трети държави се е увеличил. В периода от 2012 г. до 2014 г. износът за други трети държави се е увеличил с около 45 %, като е достигнал около 116 000 тона през 2014 г. Това количество само по себе си се равнява на над шест пъти потреблението на Съюза през същия период.
            
         
               (136)
            
            
               Установено бе, че по време на РПП средната цена на китайския износ за други трети държави е била между 20 % и 40 % по-ниска от средната цена на промишлеността на Съюза, както е посочено в съображение 76. В зависимост от използваната методология, както е посочено в съображения 64 и 69, дъмпинговите маржове, прилагани за други трети държави от страна на китайските производители износители, са били над 70 % или най-малко около 50 %. Определеният при разглеждането на данните на единствения оказал съдействие производител износител дъмпингов марж, както е обяснено в съображение 70, е 8,3 %.
            
         
               (137)
            
            
               Както е посочено в съображения 75 и 76, установено бе, че средната цена на пазара на Съюза е била между 27 % и 35 % по-висока от средната цена на вътрешния пазар в КНР и между 20 % и 40 % по-висока от средната китайска експортна цена за пазарите на други трети държави по време на РПП. Що се отнася до ценовите равнища, прилагани за други трети държави от страна на единствения оказал съдействие китайски износител през РПП, те са били по-ниски от цените на промишлеността на Съюза с между 20 % и 30 %.
            
         
               (138)
            
            
               Въз основа на това може да се заключи, че пазарът на Съюза е много привлекателен по отношение на цените в сравнение както с китайския вътрешен пазар, така и с пазарите на трети държави. Привлекателността на пазара на Съюза се потвърждава от все по-засилващото се присъствие на дружеството SKB, което е удвоило обема на износа си и е увеличило пазарния си дял с 50 %, както е установено в съображение 78.
            
         
               (139)
            
            
               Поради това, ако мерките бъдат отменени, има вероятност китайските производители износители да възобновят износа или да започнат износ за Съюза в значителни количества и на дъмпингови цени, които е вероятно значително да подбиват цените на промишлеността на Съюза (между 20 % и 40 % въз основа на наблюдаваното ценово поведение на неоказалите съдействие производители износители в други трети държави). Наистина е вероятно ценовото поведение да бъде същото или подобно на поведението, наблюдавано в други трети държави, тъй като това би позволило на китайските производители износители да придобият (отново) пазарен дял на пазара на Съюза. По-специално, натриевият глюконат е масов продукт, за който цената категорично е най-важният и решаващ фактор.
            
         
               (140)
            
            
               За да се оцени вероятното въздействие на нарасналия обем на вноса от Китай на ниски цени върху състоянието на промишлеността на Съюза, в случай че мерките бъдат отменени, беше анализирано и развитието по време на разглеждания период в рамките на първоначалното разследване. Беше установено, че по време на разследвания период в рамките на първоначалното разследване китайският внос е подбивал продажните цени на промишлеността на Съюза между 13 % и 29 %. По време на разглеждания период в рамките на първоначалното разследване обемът на китайския внос се е увеличил със 77 %, което в абсолютно изражение съответства на увеличение от 1 774 тона (от 2 291 тона през 2005 г. на 4 095 тона по време на разследвания период в рамките на първоначалното разследване). Това увеличение беше счетено за съществено и е довело по-специално до спад в рентабилността на промишлеността на Съюза с 80 %, както и до намаляване на обема на нейните продажби с 20 %. Въз основа на това при първоначалното разследване се стигна до заключението, че промишлеността на Съюза е понесла съществена вреда.
            
         
               (141)
            
            
               Ако се сбъдне възможният сценарий, при който значителен обем китайски внос на ниски дъмпингови цени навлиза на пазара на Съюза, в случай че мерките бъдат отменени, е вероятно Съюзът да реагира по начин, сходен на наблюдавания при първоначалното разследване, и поради това въздействието на увеличения обем на вноса от Китай на цени, значително по-ниски от цените на промишлеността на Съюза, да има въздействие, сходно на това при първоначалното разследване. По-специално, като се има предвид, че пазарът на този продукт е много чувствителен по отношение на цените и че равнищата на цените в други трети държави са значително по-ниски, вероятно Съюзът ще бъде принуден да намали обема на своите продажби и на своето производство, както и да понижи цените си, с отрицателно въздействие върху рентабилността. На практика чувствителността на този продукт по отношение на цената би довела до още по-засилено въздействие на всеки един ценови натиск върху пазара на Съюза. В резултат на това подобряването на състоянието на промишлеността на Съюза, което е започнало едва по време на РПП, би било заличено и вероятно финансовото състояние на промишлеността на Съюза би се влошило сериозно.
            
         
               (142)
            
            
               Друг признак за потенциалното въздействие на увеличаването на китайския внос на ниски цени върху промишлеността на Съюза, в случай че мерките бъдат отменени, е ситуацията, в която се оказва промишлеността на Съюза във връзка със своя износ за други трети държави. В тези държави, в които не са в сила антидъмпингови мерки и в които беше установено, че китайският внос е бил дъмпингов, обемът на износа на промишлеността на Съюза е намалял с между 30 % и 40 %.
            
         
               (143)
            
            
               Въз основа на гореизложеното Комисията стигна до заключението, че има голяма вероятност от повторно възникване на вредата, в случай че мерките бъдат отменени.
            
         5.   ИНТЕРЕС НА СЪЮЗА
   
   
               (144)
            
            
               В съответствие с член 21 от основния регламент Комисията проучи дали налагането на антидъмпингови мерки върху вноса на натриев глюконат с произход от КНР вследствие на констатациите, направени по време на настоящото преразглеждане с оглед изтичане на срока на действие на мерките, не би било в интерес на Съюза като цяло. Интересът на Съюза бе определен на базата на оценка на всички засегнати интереси, в това число тези на промишлеността на Съюза, на вносителите, на ползвателите и на търговците на едро. На всички заинтересовани страни бе предоставена възможност да изразят становището си съгласно член 21, параграф 2 от основния регламент.
            
         5.1.   Интерес на промишлеността на Съюза
   
   
               (145)
            
            
               Икономическото състояние на промишлеността на Съюза се е подобрило след налагането на антидъмпинговите мерки през 2010 г.
            
         
               (146)
            
            
               Разследването обаче показа, че промишлеността на Съюза е все още уязвима, както това е пояснено в съображения 131 и 132.
            
         
               (147)
            
            
               Вследствие на това, ако мерките бъдат отменени, има вероятност от повторно възникване на вредата, тъй като промишлеността на Съюза ще изгуби клиенти и ще бъде подложена на натиск за намаляване на цените, от което ще се възползват китайските производители износители, за които се очаква да увеличат обема на вноса на ниски дъмпингови цени. Подобна ситуация се наблюдава в други трети държави, както е описано в съображение 142.
            
         
               (148)
            
            
               Запазването на мерките обаче ще позволи на промишлеността на Съюза да продължи своето възстановяване от предишния дъмпинг и да укрепи своето положение.
            
         5.2.   Интерес на несвързаните вносители
   
   
               (149)
            
            
               При започването на процедурата беше установена връзка с четирима известни несвързани вносители. Двама предоставиха отговори на въпросника. Те са представлявали между 30 % и 50 % от китайския внос по време на РПП, като позицията им не е в полза на мерките.
            
         
               (150)
            
            
               Установено бе, че делът на натриевия глюконат в техния оборот е представлявал по-малко от 5 %. Освен това и двамата вносители са работели на печалба като цяло, както и в дейността си във връзка с натриевия глюконат.
            
         
               (151)
            
            
               Въз основа на това Комисията счете, че евентуалното въздействие, което продължаването на мерките би имало върху вносителите, ще бъде ограничено.
            
         5.3.   Интерес на ползвателите
   
   
               (152)
            
            
               Въпросници бяха изпратени на осем известни ползватели. Отговори изпрати само един ползвател, който е против налагането на мерките.
            
         
               (153)
            
            
               По време на РПП оказалият съдействие ползвател не е осъществявал внос от КНР, тъй като се е снабдявал с натриев глюконат изключително от един от производителите от Съюза. За този ползвател натриевият глюконат представлява по-малко от 5 % от разходите за производство на крайни продукти, съдържащи натриев глюконат. Освен това дейността му, при която се използва натриев глюконат, е представлявала по-малко от 20 % от общия оборот през РПП. За този ползвател също беше установено, че е работил като цяло на печалба. Въз основа на ограниченото въздействие, което евентуални колебания на цените на натриевия глюконат може да окажат върху неговите производствени разходи, се очаква евентуалното въздействие, което продължаването на мерките би имало върху този ползвател, да бъде ограничено.
            
         
               (154)
            
            
               С оглед на заключенията по отношение на оказалия съдействие ползвател и поради ниското ниво на съдействие от страна на ползвателите Комисията стигна до заключението, че евентуалното въздействие, което продължаването на мерките би имало върху ползвателите, ще бъде ограничено.
            
         5.4.   Интерес на търговците на едро
   
   
               (155)
            
            
               Петима търговци на едро се отзоваха и предоставиха отговори на въпросника. Трима изразиха становище в полза на мерките, докато другите двама не изразиха становище. Всичките петима търговци на едро са купували натриев глюконат от производител от Съюза и не са внасяли разглеждания продукт от Китай. Дейността, свързана с натриев глюконат, е представлявала незначителна част от общия оборот на всичките предприятия по време на разглеждания период.
            
         
               (156)
            
            
               Въз основа на това Комисията стигна до заключението, че евентуалното въздействие, което продължаването на мерките би имало върху търговците на едро, е вероятно да бъде незначително.
            
         5.5.   Заключение относно интереса на Съюза
   
   
               (157)
            
            
               Въз основа на гореизложеното Комисията стигна до заключението, че не са налице основателни причини да се счита, че запазването на мерките по отношение на вноса на натриев глюконат с произход от КНР не е в интерес на Съюза.
            
         6.   АНТИДЪМПИНГОВИ МЕРКИ
   
   6.1.   Мерки
   
   
               (158)
            
            
               Всички заинтересовани страни бяха уведомени за съществените факти и съображения, въз основа на които се предвижда да бъдат запазени действащите антидъмпингови мерки. На тези страни бе предоставен и срок, в който те имаха възможност да представят коментарите си след оповестяването. Нито една страна не представи коментари след оповестяването.
            
         
               (159)
            
            
               От гореизложеното следва, че, както е предвидено в член 11, параграф 2 от основния регламент, наложените с Регламент (ЕС) № 377/2010 на Комисията (7) антидъмпингови мерки, приложими към вноса на натриев глюконат с произход от КНР, следва да се запазят.
            
         6.2.   Специален мониторинг
   
   
               (160)
            
            
               За да се сведат до минимум рисковете от заобикаляне, породени от голямата разлика в митническите ставки, се счита, че в този случай са необходими специални мерки, за да се гарантира правилното прилагане на антидъмпинговите мита.
            
         
               (161)
            
            
               Дружествата с индивидуални антидъмпингови мита трябва да представят на митническите органи на държавите членки валидна търговска фактура. Фактурата трябва да отговаря на изискванията, определени в член 1, параграф 3 от настоящия регламент. Вносът, който не е придружен от такава фактура, следва да се облага с антидъмпинговото мито, приложимо за всички други дружества.
            
         
               (162)
            
            
               Ако износът на дружествата, които се ползват от по-ниска индивидуална митническа ставка, се увеличи значително по обем след налагането на разглежданите мерки, такова увеличение по обем може да бъде счетено като представляващо само по себе си промяна в схемите на търговия, която се дължи на налагането на мерките, по смисъла на член 13, параграф 1 от основния регламент. При такива обстоятелства и при положение че са изпълнени съответните условия, може да бъде започнато разследване във връзка със заобикалянето на антидъмпинговите мерки. В това разследване може, inter alia, да бъде разгледана необходимостта от премахване на индивидуалните митнически ставки и от последващо налагане на мито, приложимо в национален мащаб.
            
         
               (163)
            
            
               Настоящият регламент е в съответствие със становището на комитета, създаден съгласно член 15, параграф 1 от Регламент (ЕС) 2016/1036,
            
         ПРИЕ НАСТОЯЩИЯ РЕГЛАМЕНТ:
   Член 1
   1.   Налага се окончателно антидъмпингово мито върху вноса на натриев глюконат с CUS (Customs Union and Statistics) номер 0023277-9 и с CAS (Chemical Abstracts Service) регистрационен номер 527-07-1, понастоящем класиран в код по КН ex 2918 16 00 (код по ТАРИК 2918160010) и с произход от Китайската народна република.
   2.   Ставките на окончателното антидъмпингово мито, приложимо към нетната цена франко граница на Съюза преди обмитяване на продукта, описан в параграф 1 и произведен от изброените по-долу дружества, са следните:
   
               Дружество
            
            
               Окончателно антидъмпингово мито (в %)
            
            
               Допълнителен код по ТАРИК
            
         
               Shandong Kaison Biochemical Co., Ltd
            
            
               5,6
            
            
               A972 
            
         
               Qingdao Kehai Biochemistry Co. Ltd
            
            
               27,1
            
            
               A973 
            
         
               Всички други дружества
            
            
               53,2
            
            
               A999 
            
         3.   Индивидуалните митнически ставки, определени за дружествата, посочени в параграф 2, се прилагат при представяне пред митническите органи на държавите членки на валидна търговска фактура, върху която фигурира декларация с дата и подпис на служител на издалия фактурата субект, който служител посочва името и длъжността си, като текстът на декларацията се съставя по следния образец: „Аз, долуподписаният, удостоверявам, че (обем) натриев глюконат, продаден за износ в Европейския съюз, обхванат от настоящата фактура, е произведен от (наименование и адрес на дружеството) (допълнителен код по ТАРИК) в Китайската народна република. Декларирам, че предоставената във фактурата информация е пълна и вярна.“ Ако не бъде представена такава фактура, се прилага митото, приложимо за „всички други дружества“.
   4.   Освен ако е предвидено друго, се прилагат съответните действащи разпоредби в областта на митническото облагане.
   Член 2
   Настоящият регламент влиза в сила в деня след деня на публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 19 януари 2017 година.
      
         
            За Комисията
         
         
            Председател
         
         Jean-Claude JUNCKER
      
   
   
      (1)  ОВ L 176, 30.6.2016 г., стр. 21.
   
      (2)  Регламент за изпълнение (ЕС) № 965/2010 на Съвета от 25 октомври 2010 г. за налагане на окончателно антидъмпингово мито и окончателно събиране на временното мито, наложено върху вноса на натриев глюконат с произход от Китайската народна република (ОВ L 282, 28.10.2010 г., стр. 24).
   
      (3)  ОВ C 47, 10.2.2015 г., стр. 3.
   
      (4)  Регламент (ЕО) № 1225/2009 н Съвета от 30 ноември 2009 г. за защита срещу дъмпингов внос от страни, които не са членки на Европейската общност (ОВ L 343, 22.12.2009 г., стр. 51). Въпросният регламент е кодифициран с основния регламент.
   
      (5)  Известие за започване на преразглеждане с оглед на изтичане на срока на действие на антидъмпинговите мерки, приложими към вноса на натриев глюконат с произход от Китайската народна република (ОВ C 355, 27.10.2015 г., стр. 18).
   
      (6)  https://www.prlog.org/12459353-sodium-gluconate-producers-in-china-see-sharp-increase-in-exports-in-2014.html
   
      (7)  Регламент (ЕС) № 377/2010 на Комисията от 3 май 2010 година относно налагане на временно антидъмпингово мито върху вноса на натриев глюконат с произход от Китайската народна република (ОВ L 111, 4.5.2010 г., стр. 5).